Stordemonstrasjon mot sparetiltak i Portugal

Flere titusen portugisere demonstrerte i Lisboas gater lørdag mot myndighetenes kutt og sparetiltak.

Offentlig ansatte demonstrerte i Lisboas gater lørdag mot myndighetenes planer om kutt og sparetiltak. Vis mer byoutline HUGO CORREIA

Publisert: Oppdatert: 30. mai 2010 12:34 , Publisert: 30. mai 2010 11:33

Fagforbundene i landet kaller demonstrasjonen den største protesten på mange år. Aksjonen var det første tegnet på stor folkelig motstand mot myndighetenes tiltak.

Regjeringen har gjort det klart at det kommer skatteøkning og kutt i offentlige utgifter. Statsansattes lønninger fryses, og fagorganiserte har varslet at de kan komme til å streike.

Det store fagforbundet CGTP sa på forhånd at de ventet rundt 200.000 deltakere på lørdagens demonstrasjon.

– Det har kommet flere hundre busser fra hele landet fylt med mennesker som kommer for å vise sin misnøye, sier Armenio Carlos i CGTP og legger til at demonstrantene representerer alle lag av samfunnet.

LES OGSÅ: